[]

บริษัท เมโทรสตาร์ พร็อพเพอร์ตี้ จำกัด (มหาชน)

Metrostar Property Public Company Limited

(METRO)

แบบแสดงรายการข้อมูลประจำปี (แบบ 56-1)

ณ สิ้นปีบัญชี 2553

สารบัญ

  หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 1

  -------- ------------------------------------------------------ -------
           1. ปัจจัยความเสี่ยง                                        2

           2. ลักษณะการประกอบธุรกิจ                                  7

           3. การประกอบธุรกิจของแต่ละผลิตภัณฑ์                          11

           4. การวิจัยและพัฒนา                                       26

           5. สินทรัพย์ที่ใช้ในการประกอบธุรกิจ                            27

           6. โครงการในอนาคต                                      29

           7. ข้อพิพาททางกฎหมาย                                     30

           8. โครงสร้างเงินทุน                                       31

           9. การจัดการ                                            34

           10. การควบคุมภายใน                                      53

           11. รายการระหว่างกัน                                     54

           12. ฐานะการเงินและผลการดำเนินงาน                         57

           13. ข้อมูลอื่นที่เกี่ยวข้อง                                     70
  -------- ------------------------------------------------------ -------

ส่วนที่ 3 การรับรองความถูกต้องของข้อมูล 1

เอกสารแนบ

+------+---------------------------------------------------------------+
|      | 1. รายละเอียดเกี่ยวกับกรรมการ ผู้บริหาร และผู้มีอำนาจควบคุมของบริษัท       |
|      |                                                               |
|      | 2. ข้อมูลการดำรงตำแหน่งของคณะกรรมการ                             |
|      | ผู้บริหารและผู้มีอำนาจควบคุมของบริษัท                                  |
|      |                                                               |
|      | 3. รายงานการกำกับดูแลกิจการของคณะกรรมการตรวจสอบ ประจำปี 2553      |
+------+---------------------------------------------------------------+

ส่วนที่ 1

ข้อมูลสรุป (Executive Summary)

บริษัท เมโทรสตาร์ พร็อพเพอร์ตี้ จำกัด (มหาชน) เดิมชื่อบริษัท เอ็มทีเอส พร็อพเพอร์ตี้ จำกัด
ก่อตั้งเมื่อวันที่ 22 สิงหาคม 2543 โดยนายวีระ บูรพชัยศรี
บริษัทได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยเมื่อวันที่ 26 ตุลาคม 2548
บริษัทประกอบธุรกิจพัฒนาอสังหาริมทรัพย์โดยมุ่งเน้นในเขตพื้นที่ย่านศูนย์กลางธุรกิจ (CBD-Central
Business District) และพื้นที่ที่เป็นทำเลที่ดี (Prime Area)
รวมทั้งพื้นที่ที่อยู่ใกล้สถานีรถไฟฟ้า BTS และ MRT
โดยจะพิจารณาลักษณะโครงการอสังหาริมทรัพย์ให้เหมาะสมกับทำเลนั้นๆ
เพื่อให้สอดคล้องกับความต้องการของผู้บริโภคกลุ่มเป้าหมาย

ในปี 2553 โครงการบ้านรวิภา สุขุมวิท ทาวน์โฮมสูง 4 ชั้น จำนวน 75 ยูนิต
ซึ่งมีมูลค่าโครงการรวมเท่ากับ 355 ล้านบาท บริษัทขายได้หมดทั้งโครงการแล้ว
และได้โอนกรรมสิทธิ์ให้กับลูกค้าที่ทำสัญญาครบแล้ว นอกจากนี้ในปี 2553
บริษัทยังมีรายได้จากการเช่าเข้ามาเป็นรายได้เสริมให้แก่บริษัทนอกเหนือจากการรับรู้รายได้จากการขายเพียงอย่างเดียวในอดีต
ซึ่งจะทำให้บริษัทมีรายได้อย่างต่อเนื่องในอนาคต โดยเริ่มจากโครงการแมริออท เอ็คเซ็คคิวทีฟ
อพาร์ทเม้นท์ – สาทร วิสต้า กรุงเทพฯ ซึ่งเป็นเซอร์วิสอพาร์ทเม้นท์ระดับ 5 ดาวสูง 31 ชั้น
โครงการแรกของบริษัท โดยเริ่มเปิดให้บริการตั้งแต่เดือนมีนาคม ปี 2552
ซึ่งมีแนวโน้มอัตราการเข้าพักที่สูงขึ้นอย่างต่อเนื่อง

อนึ่ง ในปี 2553 ผลการดำเนินงานของบริษัทสรุปได้ ดังนี้
บริษัทมีรายได้หลักจากการจำหน่ายอสังหาริมทรัพย์เท่ากับ 31.65 ล้านบาท
โดยรายได้จากการขายอสังหาริมทรัพย์ในรอบปี 2553 มาจากการรับรู้รายได้ของโครงการ
บ้านรวิภา สุขุมวิท คิดเป็นร้อยละ 9.00 ของมูลค่าโครงการ
รายได้ค่าเช่าและบริการจากโครงการ แมริออท เอ็คเซ็คคิวทีฟ อพาร์ทเม้นท์ – สาทร วิสต้า
กรุงเทพฯ เท่ากับ 110.23 ล้านบาท นอกจากนี้ยังมีกำไรจากการจำหน่ายที่ดิน บริเวณถนนสุขุมวิท
เนื้อที่ 1,832 ตารางวา งานระหว่างก่อสร้างและอุปกรณ์ เท่ากับ 175.57 ล้านบาท สำหรับรอบปี
2553 บริษัทมีกำไรสุทธิ เท่ากับ 61.52 ล้านบาท คิดเป็นกำไรสุทธิต่อหุ้น และกำไรต่อหุ้น (Fully
Diluted) เท่ากับ 0.13 บาท และมีอัตรากำไรสุทธิต่อรายได้รวมเท่ากับร้อยละ 19.24

 สำหรับสินทรัพย์รวมของบริษัท ณ 31 ธันวาคม 2552 และ 2553 เท่ากับ 2,838.62 ล้านบาท และ 2,197.86 ล้านบาท ตามลำดับ โดยสินทรัพย์ลดลงจากงบการเงิน ณ 31 ธันวาคม 2552 เท่ากับ 640.75 ล้านบาท โดยลดลงจากโอนที่ดินและงานระหว่างก่อสร้างโครงการบ้านรวิภา สุขุมวิท ไปเป็นต้นทุนขายในงบกำไรขาดทุน การตัดจำหน่ายที่ดินและงานระหว่างก่อสร้างของโครงการที่มีแผนการชะลอโครงการบริเวณถนนสุขุมวิท และการตัดค่าเสื่อมราคาของโครงการ แมริออท เอ็คเซ็คคิวทีฟ อพาร์ทเม้นท์ – สาทร วิสต้า กรุงเทพฯ สำหรับหนี้สินรวมของบริษัท ในปี 2553 มีจำนวน 1,054.89 ล้านบาท ลดลงจากปี 2552 เท่ากับ 702.28 ล้านบาท โดยส่วนใหญ่ลดลงจากการจ่ายชำระคืนเงินกู้สำหรับโครงการ การจ่ายชำระหนี้สินหมุนเวียน เช่น เจ้าหนี้การค้าและค่าใช้จ่ายค้างจ่าย ณ สิ้นปี 2553 บริษัทมีเงินสดและเงินฝากธนาคาร และเงินลงทุนชั่วคราวรวม 442.15 ล้านบาท และมีสัดส่วนหนี้สินต่อส่วนของผู้ถือหุ้นเท่ากับ 0.92 ต่อ 1 บริษัทยังคงอยู่ ในสถานะสามารถเติบโตได้ในอนาคต โดยยังมีศักยภาพและความสามารถในการลงทุนขยายธุรกิจของบริษัทสำหรับมูลค่าตามบัญชีต่อหุ้นขั้นพื้นฐานและมูลค่าตามบัญชีต่อหุ้น (Fully Diluted) ของบริษัท ณ 31 ธันวาคม 2553 เท่ากับ 2.45 บาท

บทสรุป
จากวิกฤตการณ์ทางการเงินที่เกิดขึ้นในประเทศสหรัฐอเมริกาในช่วงปีที่ผ่านมาได้ส่งผลกระทบต่อสภาวะทางเศรษฐกิจโลกอย่างรุนแรงตั้งแต่ปี
2550 จนถึง ปี 2552 และยังส่งผลต่อเนื่องจนถึงครึ่งปีแรกของปี 2553 นั้น
นอกจากวิกฤตการณ์ทางการเงินแล้ว
เหตุการ์ณความไม่มั่นคงทางการเมืองที่เกิดขึ้นในช่วงครึ่งปีแรกของปี 2553
ก็ยังส่งผลกระทบต่อเศรษฐกิจและการเงินในประเทศอย่างมาก
ซึ่งทำให้บริษัทได้ตัดสินใจขายที่ดินโครงการที่บริษัทฯมีแผนการชะลอการพัฒนาโครงการ เมโทร
อเวนิว สุขุมวิท และโครงการเมโทร อเวนิว รัชโยธิน ไปในปี 2553
เพื่อลดปัญหาทางการเงินและหนี้สินของบริษัท ซึ่งก็ทำให้บริษัทมีความมั่นคงทางการเงินมากขึ้น
และภาระหนี้สินของบริษัทก็ลดลงอย่างมาก ภาระดอกเบี้ยก็ลดลงอย่างเห็นได้ชัด
จากรายงานผลการดำเนินงานปี 2553 ถึงแม้ว่าผลการดำเนินงานและสินทรัพย์ของบริษัทในช่วง 1
– 2 ปีที่ผ่านมาจะไม่เติบโตอย่างต่อเนื่อง
แต่อย่างไรก็ตามจากผลการดำเนินงานและการเติบโตของสินทรัพย์ของบริษัทตั้งแต่อดีตนั้น
โครงการของบริษัทที่ดำเนินการอยู่ในปัจจุบันและที่จะมีขึ้นอีกในอนาคต
บริษัทเชื่อมั่นว่าโครงการต่างๆ นั้นเป็นโครงการที่มีศักยภาพบนทำเลที่ดี
ซึ่งทำให้บริษัทรู้สึกพอใจไปกับโอกาสของผู้ถือหุ้นของบริษัท เพื่อความมั่นคงและก้าวหน้าของ
บริษัทต่อไป